Stander-ongeluk: Taximan vir eers vry | Nuus24
Johannesburg – Die taxibestuurder wat daarvan aangekla word dat hy die fietsryer Burry Stander doodgery het, het vlugtig in die landdroshof op Port Shepstone langs KwaZulu-Natal se suidkus verskyn.Die SABC berig Njabulo Nyawasa (24) is met 'n waarskuwing vrygelaat. Hy staan tereg op ‘n aanklag van strafbare manslag. Dit volg nadat hy die bergfietsrykampioen na bewering verlede week in Shelly Beach, naby die fietsrywinkel wat hy saam met sy pa, Charles, bedryf het, doodgery het. Die saak is tot 22 Maart uitgestel.Volg Nuus24 op Twitter